Publicēts:
"Latvijas Vēstnesis"
, 225 (6311),
14.11.2018.
OP numurs: 
2018/225.14
Izdevējs: 
Saeima
Veids: 
likums
Pieņemts: 
25.10.2018.
Stājas spēkā: 
28.11.2018.
Saeima ir pieņēmusi un Valsts
prezidents izsludina šādu likumu:
Grozījumi 
Iepakojuma likumā
Izdarīt 
Iepakojuma likumā
 (Latvijas Republikas Saeimas un 
Ministru Kabineta Ziņotājs, 2002, 3. nr.; 2005, 11. nr.;
Latvijas 
Vēstnesis
, 2010, 205. nr.; 2011, 93. nr.; 2016, 241. nr.) šādus 
grozījumus:
1. Papildināt 
1. pantu
 ar 9., 10., 11. un 12. punktu šādā 
redakcijā:
"9) 
plastmasas iepirkumu maisiņi
 - iepirkumu maisiņi ar 
rokturi vai bez tā, kas izgatavoti no plastmasas un
patērētājiem 
ir pieejami preču vai ražojumu tirdzniecības vietās;
10) 
vieglās plastmasas iepirkumu maisiņi
 - plastmasas 
iepirkumu maisiņi, kuru materiāla biezums nesasniedz
50 
mikronus;
11) 
ļoti vieglās plastmasas iepirkumu maisiņi
 - 
plastmasas iepirkumu maisiņi, kuru materiāla biezums
nesasniedz 
15 mikronus un kuri nepieciešami higiēnas nolūkos vai paredzēti 
nefasētas pārtikas primārai iepakošanai,
ja to izmantošana palīdz 
novērst pārtikas izšķērdēšanu;
12) 
oksonoārdāmās plastmasas iepirkumu maisiņi
 - 
plastmasas iepirkumu maisiņi, kas izgatavoti no
plastmasas 
materiāla, kurā ir piedevas, kas katalizē plastmasas materiāla 
sadalīšanos mikrofragmentos."
2. Izteikt 
1.
1
 panta
 pirmo daļu šādā redakcijā:
"(1) Iepakojums ir precēm pievienots izstrādājumu kopums, ko 
izmanto, lai iepakotu, aizsargātu, saturētu,
piegādātu, 
uzglabātu, ērti lietotu, realizētu izejvielas un gatavas preces 
un iepazīstinātu ar tām visā iepakojuma aprites
ciklā no ražotāja 
līdz patērētājam. Par iepakojumu uzskata plastmasas iepirkumu 
maisiņus, kā arī to iepakojumu un
iepakojuma materiālu, ko 
pakalpojumu sniedzējs pievieno izstrādājumiem un kas pēc 
pakalpojuma sniegšanas nonāk
pie pakalpojuma saņēmēja. Iepakojums 
tiek atdalīts no preces pirms patērēšanas vai patērēšanas 
laikā."
3. 
5. pantā
:
papildināt pantu ar otro daļu šādā redakcijā:
"(2) Šā panta pirmo daļu nepiemēro plastmasas iepirkumu 
maisiņiem kā iepakojumam.";
uzskatīt līdzšinējo panta tekstu par pirmo daļu.
4. Papildināt 12. pantu ar 5. punktu šādā redakcijā:
"5) plastmasas iepirkumu maisiņu patēriņa samazināšana."
5. Papildināt likumu ar 12.
1
 pantu šādā 
redakcijā:
"
12.
1
 pants.
 Plastmasas iepirkumu maisiņu 
patēriņa samazināšanas nodrošināšanai:
1) no 2019. gada 1. janvāra iepakotājs tirdzniecības 
vietā:
a) plastmasas, tai skaitā vieglās plastmasas un oksonoārdāmās 
plastmasas, iepirkumu maisiņus patērētājiem
neizsniedz bez 
maksas, izņemot ļoti vieglās plastmasas iepirkumu maisiņus,
b) informē patērētājus par plastmasas iepirkumu maisiņu 
patēriņa samazināšanas nepieciešamību, par
tirdzniecības vietā 
pieejamiem alternatīviem iepakojuma veidiem un iespēju izmantot 
līdzpaņemtu maisiņu vai citu
1
/
2
© Oficiālais izdevējs "Latvijas Vēstnesis"
iepakojumu;
2) no 2025. gada 1. janvāra iepakotājs tirdzniecības vietā 
aizstāj vieglās plastmasas iepirkumu maisiņus, izņemot
ļoti 
vieglās plastmasas iepirkumu maisiņus, ar iepakojumu no papīra un 
kartona vai citu dabisko šķiedru un
bioplastmasas 
izejmateriāliem."
6. Papildināt 15. panta otrās daļas 3. punktu pēc vārdiem 
"ziņojumu par" ar vārdiem "plastmasas iepirkumu maisiņu
patēriņu".
7. Papildināt informatīvo atsauci uz Eiropas Savienības 
direktīvām ar 4. punktu šādā redakcijā:
"4) Eiropas Parlamenta un Padomes 2015. gada 29. aprīļa 
direktīvas (ES) 
2015/720
, ar ko groza direktīvu 
94/62/EK
attiecībā uz vieglās plastmasas iepirkumu maisiņu patēriņa 
samazināšanu (Dokuments attiecas uz EEZ)."
Likums Saeimā pieņemts 2018. gada 25. oktobrī.
Valsts prezidents 
R. Vējonis
Rīgā 2018. gada 14. novembrī
2
/
2